CELEX: 32000R1295
Language: ro
Date: 2000-06-20 00:00:00
Title: Regulamentul (CE) nr. 1295/2000 al Comisiei din 20 iunie 2000 de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animalăText cu relevanță pentru SEE.

03/Volumul 32
            
            
               RO
            
            
               Jurnalul Ofícial al Uniunii Europene
            
            
               207
            
         32000R1295
   
               L 146/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1295/2000 AL COMISIEI
   
   din 20 iunie 2000
   de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 1286/2000 al Comisiei (2), în special articolele 7 și 8,
   întrucât:
   
               (1)
            
            
               În conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare.
            
         
               (2)
            
            
               Limitele maxime de reziduuri nu pot fi stabilite decât după examinarea de către comitetul pentru medicamentele de uz veterinar a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare.
            
         
               (3)
            
            
               Este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tip de reziduu).
            
         
               (4)
            
            
               Conform legislației comunitare în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat, și anume ficatul sau rinichii. Ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori-limită pentru țesuturile musculare sau adipoase.
            
         
               (5)
            
            
               De asemenea, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este necesar să fie stabilite valorile-limită pentru ouă, lapte sau miere.
            
         
               (6)
            
            
               Este necesar ca substanța „toldimfos” să fie inserată în anexa II la Regulamentul (CEE) nr. 2377/90.
            
         
               (7)
            
            
               Pentru ca studiile științifice să fie duse la bun sfârșit, este necesar ca substanțele „amprolium” și „permetrin” să fie inserate în anexa III la Regulamentul (CEE) nr. 2377/90.
            
         
               (8)
            
            
               Înainte de intrarea în vigoare a prezentului regulament, este necesar să fie prevăzut un termen care să permită statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de punere în circulație a medicamentelor de uz veterinar în cauză acordate în temeiul Directivei 81/851/CEE a Consiliului (3), astfel cum a fost modificată ultima dată prin Directiva 93/40/CEE (4).
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,
            
         ADOPTĂ PREZENTUL REGULAMENT:
   Articolul 1
   Anexele II și III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   Se aplică din a șaizecea zi de la data publicării.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iunie 2000.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 145, 20.6.2000, p. 15.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   Următoarea substanță se inserează în anexa II la Regulamentul (CEE) nr. 2377/90 (lista substanțelor pentru care nu sunt prevăzute limitele maxime de reziduuri)
   2.   Compuși organici
   
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  „Toldimfos
               
               
                  Toate speciile de animale de la care se obțin produse alimentare”
               
               
                   
               
            
   Următoarele substanțe se inserează în anexa III la Regulamentul (CEE) nr. 2377/90 (lista substanțelor farmacologic active utilizate în medicamentele de uz veterinar pentru care sunt prevăzute limitele maxime de reziduuri)
   2.2.   Medicamente cu acțiune asupra ectoparaziților
   2.2.3.   Piretrină și piretroizi
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  „Permetrin
               
               
                  Permetrin (sumă de izomeri)
               
               
                  Bovine, caprine
               
               
                  100 µg/kg
               
               
                  Mușchi
               
               
                  LMR cu valori provizorii expiră la 1.1.2001”
               
            
                  500 µg/kg
               
               
                  Grăsime
               
            
                  50 µg/kg
               
               
                  Ficat
               
            
                  50 µg/kg
               
               
                  Rinichi
               
            
                  50 µg/kg
               
               
                  Lapte
                  
                               
                           
                           
                              Trebuie respectate celelalte dispoziții ale Directivei 98/82/CE a Comisiei (JO L 290, 29.10.1998, p. 25.)
                           
                        
            
                  Porcine, pui de găină
               
               
                  100 µg/kg
               
               
                  Mușchi
               
            
                  500 µg/kg
               
               
                  Piele și grăsime
               
            
                  50 µg/kg
               
               
                  Ficat
               
            
                  50 µg/kg
               
               
                  Rinichi
               
            
                  Pui de găină
               
               
                  50 µg/kg
               
               
                  Ouă
               
            
   2.4.   Medicamente cu acțiune asupra protozoarelor
   2.4.4.   Alți agenți antiprotozoare
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  „Amprolium
               
               
                  Amprolium
               
               
                  Pui de găină, curcani
               
               
                  200 µg/kg
               
               
                  Mușchi
               
               
                  LMR cu valori provizorii expiră la 1.1.2002”
               
            
                  200 µg/kg
               
               
                  Piele și grăsime
               
            
                  200 µg/kg
               
               
                  Ficat
               
            
                  400 µg/kg
               
               
                  Rinichi
               
            
                  1 000 µg/kg
               
               
                  Ouă